nibzard/narodne-novine-full-text-markdown huggingface dataset:
## Odluka o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2014. godini

### NN 84/2014 (14.7.2014.), Odluka o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2014. godini

VLADA REPUBLIKE HRVATSKE

1672

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 10. srpnja 2014. godine donijela

ODLUKU

O OSNIVANJU POVJERENSTVA ZA KOORDINACIJU POTPORE I FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI ZA 2014. GODINU

I.

Osniva se Povjerenstvo za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2014. godinu (u daljnjem tekstu: Povjerenstvo).

II.

Povjerenstvo čine:

1. predstojnica Državnog ureda za Hrvate izvan Republike Hrvatske, predsjednica Povjerenstva

2. pomoćnik/ca ministrice vanjskih i europskih poslova, član

3. pomoćnik/ca ministrice kulture, član

4. pomoćnik/ca ministra znanosti, obrazovanja i sporta, član

5. pomoćnik/ca ministra zdravlja, član

6. glavna tajnica Državnog ureda za Hrvate izvan Republike Hrvatske, tajnica Povjerenstva.

III.

Članove Povjerenstva koji su pomoćnici ministara imenovat će nadležni ministri.

IV.

Stručne, administrativne i tehničke poslove za Povjerenstvo obavlja Državni ured za Hrvate izvan Republike Hrvatske.

V.

Zadatak Povjerenstva je razmotriti sve programe i projekte pristigle na Javni natječaj za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2014. godinu. Po dovršenom pregledu Povjerenstvo će predložiti Vladi Republike Hrvatske donošenje Odluke o raspodjeli sredstava.

VI.

Programi i projekti iz točke V. ove Odluke financirat će se iz Državnog proračuna Republike Hrvatske za 2014. godinu, sa stavki Državnog ureda za Hrvate izvan Republike Hrvatske, Glave 03205, Aktivnosti A862020 »Poticaji za obrazovanje, kulturu, znanost i zdravstvo u BiH – Međunarodna razvojna suradnja«, u iznosu od 18.000.000,00 kuna i Aktivnosti A862021 »Programi Hrvata izvan RH – Međunarodna razvojna suradnja«, u iznosu od 2.000.000,00 kuna.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/252

Urbroj: 50301-21/21-14-2

Zagreb, 10. srpnja 2014.

Predsjednik

Zoran Milanović, v. r.

Odluka, NN 84/2014-1672
## Odluka o izmjeni Odluke o koncesiji pomorskog dobra u svrhu izgradnje i gospodarskog korištenja luke posebne namjene - luke nautičkog turizma Novi Vinodolski

### NN 84/2014 (14.7.2014.), Odluka o izmjeni Odluke o koncesiji pomorskog dobra u svrhu izgradnje i gospodarskog korištenja luke posebne namjene - luke nautičkog turizma Novi Vinodolski

VLADA REPUBLIKE HRVATSKE

1681

Na temelju članka 80. stavka 4. točke 2. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), Vlada Republike Hrvatske je na sjednici održanoj 10. srpnja 2014. godine donijela

ODLUKU

O IZMJENI ODLUKE O KONCESIJI POMORSKOG DOBRA U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA NOVI VINODOLSKI

I.

U Odluci o koncesiji pomorskog dobra u svrhu izgradnje i gospodarskog korištenja luke posebne namjene – luke nautičkog turizma Novi Vinodolski (»Narodne novine«, br. 92/2008, 126/2010 i 39/2012), u točki V. broj: »25« zamjenjuje se brojem: »32«.

II.

Ovlaštenik koncesije je dužan najkasnije do 30. srpnja 2016. godine dovršiti izgradnju luke, ishoditi uporabne dozvole i dostaviti ih Ministarstvu pomorstva, prometa i infrastrukture.

III.

Ako Ovlaštenik koncesije ne započne pripremne i zemljane radove na izgradnji luke i ne dostavi presliku prijave početka građenja Ministarstvu pomorstva, prometa i infrastrukture najkasnije do 31. prosinca 2014. godine, kao i u slučaju da ne izvrši obavezu iz točke II. ove Odluke u propisanom roku gubi sva prava stečena Ugovorom o koncesiji i Dodacima istom te je dužan predati Davatelju koncesije svu tehničku dokumentaciju potrebnu za dovršetak izgradnje luke, kao i Lokacijsku dozvolu, izmjene i dopune iste te sve ishođene građevinske dozvole, bez prava na naknadu.

IV.

Na temelju ove Odluke ovlašćuje se ministar pomorstva, prometa i infrastrukture da sklopi Dodatak Ugovoru o koncesiji pomorskog dobra u roku 60 dana od dana objave ove Odluke u »Narodnim novinama«.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/274

Urbroj: 50301-05/16-14-2

Zagreb, 10. srpnja 2014.

Predsjednik

Zoran Milanović, v. r.

Odluka, NN 84/2014-1681
## Odluka o izmjeni i dopuni Odluke o ustrojavanju Službeničkog suda za državne službenike sustava izvršavanja kazne zatvora u Ministarstvu pravosuđa

### NN 84/2014 (14.7.2014.), Odluka o izmjeni i dopuni Odluke o ustrojavanju Službeničkog suda za državne službenike sustava izvršavanja kazne zatvora u Ministarstvu pravosuđa

VLADA REPUBLIKE HRVATSKE

1682

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), članka 101. stavka 3. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013 i 38/2013), a u vezi s člankom 36. stavkom 2. Zakona o izvršavanju kazne zatvora (»Narodne novine«, br. 128/99, 55/2000, 59/2000, 129/2000, 59/2001, 67/2001, 11/2002, 190/2003 – pročišćeni tekst, 76/2007, 27/2008, 83/2009, 18/2011, 48/2011, 125/2011, 56/2013 i 150/2013), Vlada Republike Hrvatske je na sjednici održanoj 10. srpnja 2014. godine donijela

ODLUKA

O IZMJENI I DOPUNI ODLUKE O USTROJAVANJU SLUŽBENIČKOG SUDA ZA DRŽAVNE SLUŽBENIKE SUSTAVA IZVRŠAVANJA KAZNE ZATVORA U MINISTARSTVU PRAVOSUĐA

I.

U Odluci o ustrojavanju Službeničkog suda za državne službenike sustava izvršavanja kazne zatvora u Ministarstvu pravosuđa (»Narodne novine«, broj 144/2011), u točki II. podtočke 3. i 5. mijenjaju se i glase:

»3. Ivan Žvigač, Središnji ured Uprave za zatvorski sustav u Ministarstvu pravosuđa, član,

5. Mirjana Malek, Središnji ured Uprave za zatvorski sustav u Ministarstvu pravosuđa, članica,«.

Iza podtočke 7. dodaju se podtočke 8. i 9. koje glase:

»8. Renata Sokolaj, Središnji ured Uprave za zatvorski sustav u Ministarstvu pravosuđa, članica,

9. Dijana Matić, Središnji ured Uprave za zatvorski sustav u Ministarstvu pravosuđa, članica.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/276

Urbroj: 50301-09/06-14-2

Zagreb, 10. srpnja 2014.

Predsjednik

Zoran Milanović, v. r.

Odluka, NN 84/2014-1682
## Rješenje o imenovanju zamjenika ministra znanosti, obrazovanja i sporta

### NN 84/2014 (14.7.2014.), Rješenje o imenovanju zamjenika ministra znanosti, obrazovanja i sporta

VLADA REPUBLIKE HRVATSKE

1683

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 40. stavka 1. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 10. srpnja 2014. godine donijela

RJEŠENJE

O IMENOVANJU ZAMJENIKA MINISTRA ZNANOSTI, OBRAZOVANJA I SPORTA

Imenuje se prof. dr sc. ROKO ANDRIČEVIĆ zamjenikom ministra znanosti, obrazovanja i sporta.

Klasa: 080-02/14-01/219

Urbroj: 5030115/1-14-02

Zagreb, 10. srpnja 2014.

Predsjednik

Zoran Milanović, v. r.

Rješenje, NN 84/2014-1683
## Rješenje o imenovanju zamjenika ministra financija

### NN 84/2014 (14.7.2014.), Rješenje o imenovanju zamjenika ministra financija

VLADA REPUBLIKE HRVATSKE

1684

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 40. stavka 1. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 10. srpnja 2014. godine donijela

RJEŠENJE

O IMENOVANJU ZAMJENIKA MINISTRA FINANCIJA

Imenuje se IGOR RAĐENOVIĆ zamjenikom ministra financija.

Klasa: 080-02/14-01/213

Urbroj: 5030115/1-14-02

Zagreb, 10. srpnja 2014.

Predsjednik

Zoran Milanović, v. r.

Rješenje, NN 84/2014-1684
## Rješenje o imenovanju pomoćnice ministra financija

### NN 84/2014 (14.7.2014.), Rješenje o imenovanju pomoćnice ministra financija

VLADA REPUBLIKE HRVATSKE

1685

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 10. srpnja 2014. godine donijela

RJEŠENJE

O IMENOVANJU POMOĆNICE MINISTRA FINANCIJA

Imenuje se mr. sc. ŽANA PEDIĆ pomoćnicom ministra financija.

Klasa: 080-02/14-01/215

Urbroj: 5030115/1-14-02

Zagreb, 10. srpnja 2014.

Predsjednik

Zoran Milanović, v. r.

Rješenje, NN 84/2014-1685
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

### NN 85/2014 (16.7.2014.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

1689

Na temelju članka 81. Ustava Republike Hrvatske i članaka 11. i 12. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11. i 120/11. – pročišćeni tekst) Hrvatski sabor na sjednici 11. srpnja 2014., donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 10. srpnja 2014. započelo je mirovanje zastupničkog mandata zastupnika IGORA RAĐENOVIĆA.

Zastupničku dužnost, sukladno članku 9. stavku 2. Poslovnika Hrvatskoga sabora dana 11. srpnja 2014. započet će obnašati zamjenica zastupnika KAROLINA LEAKOVIĆ.

Klasa: 021-14/14-01/15

Zagreb, 11. srpnja 2014.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 85/2014-1689
## Odluka o postavljanju izvanrednog i opunomoćenog veleposlanika Republike Hrvatske u Kraljevini Danskoj, sa sjedištem u Kopenhagenu

### NN 85/2014 (16.7.2014.), Odluka o postavljanju izvanrednog i opunomoćenog veleposlanika Republike Hrvatske u Kraljevini Danskoj, sa sjedištem u Kopenhagenu

85 16.07.2014 Odluka o postavljanju izvanrednog i opunomoćenog veleposlanika Republike Hrvatske u Kraljevini Danskoj, sa sjedištem u Kopenhagenu

PREDSJEDNIK REPUBLIKE HRVATSKE

1690

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/38, urbroj: 5030115/1-14-08 od 7. srpnja 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. FRANE KRNIĆ postavlja se za izvanrednog i opunomoćenog veleposlanika Republike Hrvatske u Kraljevini Danskoj, sa sjedištem u Kopenhagenu.

Ova Odluka stupa na snagu 1. rujna 2014. godine.

Klasa: 018-07/14-02/26

Urbroj: 71-05-03/1-14-2

Zagreb, 9. srpnja 2014.

Predsjednik
Republike Hrvatske
Ivo Josipović, v. r.

Odluka, NN 85/2014-1690
## Odluka o postavljanju izvanrednog i opunomoćenog veleposlanika Republike Hrvatske u Republici Indiji, sa sjedištem u New Delhiju

### NN 85/2014 (16.7.2014.), Odluka o postavljanju izvanrednog i opunomoćenog veleposlanika Republike Hrvatske u Republici Indiji, sa sjedištem u New Delhiju

PREDSJEDNIK REPUBLIKE HRVATSKE

1691

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 — Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/32, urbroj: 5030115/1-14-08 od 7. srpnja 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. AMIR MUHAREMI postavlja se za izvanrednog i opunomoćenog veleposlanika Republike Hrvatske u Republici Indiji, sa sjedištem u New Delhiju.

Ova Odluka stupa na snagu 1. rujna 2014. godine.

Klasa: 018-07/14-02/27

Urbroj: 71-05-03/1-14-2

Zagreb, 9. srpnja 2014.

Predsjednik

Republike Hrvatske

Ivo Josipović, v. r.

Odluka, NN 85/2014-1691
## Odluka o postavljanju izvanrednog i opunomoćenog veleposlanika Republike Hrvatske u Republici Južnoj Africim sa sjedištem u Pretoriji

### NN 85/2014 (16.7.2014.), Odluka o postavljanju izvanrednog i opunomoćenog veleposlanika Republike Hrvatske u Republici Južnoj Africim sa sjedištem u Pretoriji

PREDSJEDNIK REPUBLIKE HRVATSKE

1692

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1301/36, urbroj: 5030115/1-14-08 od 7. srpnja 2014., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Prof dr. sc. NENAD PRELOG postavlja se za izvanrednog i opunomoćenog veleposlanika Republike Hrvatske u Republici Južnoj Africi, sa sjedištem u Pretoriji.

Ova Odluka stupa na snagu 1. listopada 2014. godine.

Klasa: 018-07/14-02/28

Urbroj: 71-05-03/1-14-2

Zagreb, 9. srpnja 2014.

Predsjednik

Republike Hrvatske

Ivo Josipović, v. r.

Odluka, NN 85/2014-1692
## Odluka o postavljanju generalne konzulice Republike Hrvatske u Kanadi, sa sjedištem u Mississaugi, provincija Ontario

### NN 85/2014 (16.7.2014.), Odluka o postavljanju generalne konzulice Republike Hrvatske u Kanadi, sa sjedištem u Mississaugi, provincija Ontario

PREDSJEDNIK REPUBLIKE HRVATSKE

1693

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1401/03, urbroj: 5030115/1-14-09 od 7. srpnja 2014., donosim

ODLUKU

O POSTAVLJANJU GENERALNE KONZULICE REPUBLIKE HRVATSKE U KANADI

ANDREA JAVOR postavlja se za generalnu konzulicu Republike Hrvatske u Kanadi, sa sjedištem u Mississaugi, provincija Ontario i konzularnim ovlastima nad konzularnim područjem koje obuhvaća provincije Ontario, Manitoba, Saskatchewan i Northwest Territories.

Ova Odluka stupa na snagu 15. kolovoza 2014. godine.

Klasa: 018-07/14-03/03

Urbroj: 71-05-03/1-14-2

Zagreb, 9. srpnja 2014.

Predsjednik

Republike Hrvatske

Ivo Josipović, v. r.

Odluka, NN 85/2014-1693
## Rješenje o imenovanju povjerenika Vlade Republike Hrvatske za obavljanje poslova iz nadležnosti općinskog načelnika Općine Preseka

### NN 85/2014 (16.7.2014.), Rješenje o imenovanju povjerenika Vlade Republike Hrvatske za obavljanje poslova iz nadležnosti općinskog načelnika Općine Preseka

VLADA REPUBLIKE HRVATSKE

1702

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011), članka 40.d stavka 1. i članka 86. stavka 1. točke 4. Zakona o lokalnoj i područnoj (regionalnoj) samoupravi (»Narodne novine« br. 33/2001, 60/2001, 129/2005, 109/2007, 125/2008, 36/2009, 150/2011, 144/2012 i 19/2013 – pročišćeni tekst), Vlada Republike Hrvatske je na sjednici održanoj 10. srpnja 2014. godine donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG NAČELNIKA OPĆINE PRESEKA

1. Imenuje se SINIŠA ČURLA povjerenikom Vlade Republike Hrvatske za obavljanje poslova iz nadležnosti općinskog načelnika Općine Preseka.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenik Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/14-01/09

Urbroj: 5030115/1-14-03

Zagreb, 10. srpnja 2014.

Predsjednik

Zoran Milanović, v. r.

Rješenje, NN 85/2014-1702
## Rješenje o razrješenju članice Upravnog odbora Fonda za zaštitu okoliša i energetsku učinkovitost

### NN 85/2014 (16.7.2014.), Rješenje o razrješenju članice Upravnog odbora Fonda za zaštitu okoliša i energetsku učinkovitost

VLADA REPUBLIKE HRVATSKE

1703

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 9. stavka 3. Zakona o Fondu za zaštitu okoliša i energetsku učinkovitost (»Narodne novine« br. 107/2003 i 144/2012), Vlada Republike Hrvatske je na sjednici održanoj 10. srpnja 2014. godine donijela

RJEŠENJE

O RAZRJEŠENJU ČLANICE UPRAVNOG ODBORA FONDA ZA ZAŠTITU OKOLIŠA I ENERGETSKU UČINKOVITOST

Razrješuje se mr. sc. JELENA ZRINSKI BERGER dužnosti članice Upravnog odbora Fonda za zaštitu okoliša i energetsku učinkovitost, na koju je imenovana kao predstavnica Ministarstva gospodarstva.

Klasa: 080-02/14-02/157

Urbroj: 5030115/1-14-03

Zagreb, 10. srpnja 2014.

Predsjednik

Zoran Milanović, v. r.

Rješenje, NN 85/2014-1703
## Rješenje o imenovanju članice Upravnog odbora Fonda za zaštitu okoliša i energetsku učinkovitost

### NN 85/2014 (16.7.2014.), Rješenje o imenovanju članice Upravnog odbora Fonda za zaštitu okoliša i energetsku učinkovitost

VLADA REPUBLIKE HRVATSKE

1704

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i članka 9. stavka 3. Zakona o Fondu za zaštitu okoliša i energetsku učinkovitost (»Narodne novine« br. 107/2003 i 144/2012), Vlada Republike Hrvatske je na sjednici održanoj 10. srpnja 2014. godine donijela

RJEŠENJE

O IMENOVANJU ČLANICE UPRAVNOG ODBORA FONDA ZA ZAŠTITU OKOLIŠA I ENERGETSKU UČINKOVITOST

Imenuje se SABINA ŠKRTIĆ članicom Upravnog odbora Fonda za zaštitu okoliša i energetsku učinkovitost, kao predstavnica Ministarstva gospodarstva.

Klasa: 080-02/14-01/196

Urbroj: 5030115/1-14-03

Zagreb, 10. srpnja 2014.

Predsjednik

Zoran Milanović, v. r.

Rješenje, NN 85/2014-1704
## Rješenje o razrješenju člana Stalnog povjerenstva za provedbu integracije stranaca u hrvatsko društvo

### NN 85/2014 (16.7.2014.), Rješenje o razrješenju člana Stalnog povjerenstva za provedbu integracije stranaca u hrvatsko društvo

VLADA REPUBLIKE HRVATSKE

1705

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i poglavlja III. točke 5. stavka 2. Migracijske politike Republike Hrvatske za razdoblje 2013. – 2015. godine (»Narodne novine« broj 27/2013), Vlada Republike Hrvatske je na sjednici održanoj 10. srpnja 2014. godine donijela

RJEŠENJE

O RAZRJEŠENJU ČLANA STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

Razrješuje se FILKO CEZNER dužnosti člana Stalnog povjerenstva za provedbu integracije stranaca u hrvatsko društvo.

Klasa: 080-02/14-02/170

Urbroj: 5030115/1-14-02

Zagreb, 10. srpnja 2014.

Predsjednik

Zoran Milanović, v. r.

Rješenje, NN 85/2014-1705
## RJEŠENJE O IMENOVANJU ČLANICE STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

### NN 85/2014 (16.7.2014.), RJEŠENJE O IMENOVANJU ČLANICE STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

VLADA REPUBLIKE HRVATSKE

1706

Na temelju članka 31. stavka 4. Zakona o Vladi Republike Hrvatske (»Narodne novine« broj 150/2011) i poglavlja III. točke 5. stavka 2. Migracijske politike Republike Hrvatske za razdoblje 2013. – 2015. godine (»Narodne novine« broj 27/2013), Vlada Republike Hrvatske je na sjednici održanoj 10. srpnja 2014. godine donijela

RJEŠENJE

O IMENOVANJU ČLANICE STALNOG POVJERENSTVA ZA PROVEDBU INTEGRACIJE STRANACA U HRVATSKO DRUŠTVO

Imenuje se dr. sc. BORKA BOBOVEC, pomoćnica ministrice graditeljstva i prostornoga uređenja, članicom Stalnog povjerenstva za provedbu integracije stranaca u hrvatsko društvo.

Klasa: 080-02/14-01/216

Urbroj: 5030115/1-14-02

Zagreb, 10. srpnja 2014.

Predsjednik

Zoran Milanović, v. r.

Rješenje, NN 85/2014-1706
## Pravilnik o klanju životinja namijenjenih potrošnji u kućanstvu

### NN 85/2014 (16.7.2014.), Pravilnik o klanju životinja namijenjenih potrošnji u kućanstvu

85 16.07.2014 Pravilnik o klanju životinja namijenjenih potrošnji u kućanstvu

MINISTARSTVO POLJOPRIVREDE

1709

Na temelju članka 90. stavka 3. Zakona o veterinarstvu (»Narodne novine«, br. 82/2013 i 148/2013), ministar poljoprivrede donosi

PRAVILNIK

O KLANJU ŽIVOTINJA NAMIJENJENIH POTROŠNJI U KUĆANSTVU

Područje primjene

Članak 1.

Ovim se Pravilnikom propisuju uvjeti za klanje životinja izvan klaonice čije su meso i mesni proizvodi namijenjeni potrošnji u kućanstvu.

Pojmovnik

Članak 2.

Pojedini pojmovi u smislu ovoga Pravilnika imaju sljedeće značenje:

1. Životinje namijenjene potrošnji u kućanstvu su svinje, ovce, koze, perad, lagomorfi (kunići, zečevi) i uzgojena divljač;

2. Specificirani rizični materijal (u daljnjem tekstu: SRM):

– kod ovaca i koza starijih od 12 mjeseci glava (uključujući mozak i oči), tonzile i kralješnica,

– kod ovaca i koza bilo koje dobi slezena i tanko crijevo (ileum).

Zabrana stavljanja u promet

Članak 3.

(1) Dopušta se klanje životinja iz članka 2. točke 1. ovoga Pravilnika, koje ne pokazuju znakove poremećenog zdravlja, izvan klaonice, na gospodarstvu podrijetla, ako su njihovo meso i mesni proizvodi namijenjeni za potrošnju u kućanstvu.

(2) Nije dopušteno stavljati u promet za javnu potrošnju meso i mesne proizvode od životinja zaklanih u skladu s ovim Pravilnikom.

Uvjeti

Članak 4.

(1) Klanje životinje za potrošnju u kućanstvu mora se obavljati u skladu s posebnim propisima o dobrobiti životinja.

(2) SRM podrijetlom od životinja zaklanih za potrošnju u kućanstvu mora se zbrinjavati u skladu s posebnim propisima o nusproizvodima životinjskog podrijetla koji nisu za prehranu ljudi (u daljnjem tekstu: nusproizvodi), a poslove zbrinjavanja može obavljati jedino pravna osoba na temelju stečene koncesije ili pravne ili fizičke osobe registrirane za sakupljanje i prijevoz nusproizvoda s kojima je koncesionar sklopio podugovor.

(3) Klanje životinja za potrošnju u kućanstvu mora se evidentirati u propisanim registrima domaćih životinja, osim peradi, lagomorfa i uzgojene divljači, koje su posjednici dužni voditi sukladno posebnim propisima.

Stupanje na snagu

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/13-01/110

Urbroj: 525-10/0260-14-4

Zagreb, 17. lipnja 2014.

Ministar
Tihomir Jakovina, v. r.

Pravilnik, NN 85/2014-1709
## Pravilnik o izmjenama i dopunama Pravilnika o dodjeli tržišne kompenzacije u ribarstvu

### NN 85/2014 (16.7.2014.), Pravilnik o izmjenama i dopunama Pravilnika o dodjeli tržišne kompenzacije u ribarstvu

MINISTARSTVO POLJOPRIVREDE

1710

Na temelju članka 59. stavka 2. Zakona o morskom ribarstvu (»Narodne novine«, br. 81/2013 i 14/2014) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O DODJELI TRŽIŠNE KOMPENZACIJE U RIBARSTVU

Članak 1.

U Pravilniku o dodjeli tržišne kompenzacije u ribarstvu (»Narodne novine«, broj 56/2014 i 60/2014) u članku 5. stavku 1. alineja 3. briše se.

Članak 2.

U članku 6. dodaje se novi stavak 2. koji glasi:

»(2) Korisnik koji podnosi zahtjev preko ribarske zadruge, može preko ribarske zadruge u sklopu skupnog Zahtjeva zatražiti tržišnu kompenzaciju i za količinu koja nije prodana preko ribarske zadruge ali ista mora biti obračunata u iznosu od 8% od prosječne cijene proizvoda za koji se dodjeljuje tržišna kompenzacija.«

U članku 6. dosadašnji stavci 2., 3. i 4. postaju stavci 3., 4. i 5..

Članak 3.

U članku 7. stavak 4. briše se.

U članku 7. dosadašnji stavci 5., 6., 7., 8. i 9. postaju stavci 4., 5., 6., 7. i 8..

U članku 7. stavku 5. izraz »iz stavka 9. ovog članka« mijenja se i sada glasi »iz stavka 8. ovog članka«.

U članku 7. stavku 8. izraz »stavcima 6., 7. i 8. ovog članka« mijenja se i sada glasi »stavcima 5., 6. i 7. ovog članka«.

Članak 4.

Ovaj Pravilnik stupa na snagu danom objave u »Narodnim novinama«.

Klasa: 011-02/14-01/14

Urbroj: 525-13/0823-14-8

Zagreb, 3. srpnja 2014.

Ministar

Tihomir Jakovina, v. r.

Pravilnik, NN 85/2014-1710
## Rješenje o verifikaciji i dodjeli naziva "Referentni centar Ministarstva zdravlja za liječenje matičnim stanicama" Klinici za unutarnje bolesti Kliničkog bolničkog centra Zagreb

### NN 85/2014 (16.7.2014.), Rješenje o verifikaciji i dodjeli naziva "Referentni centar Ministarstva zdravlja za liječenje matičnim stanicama" Klinici za unutarnje bolesti Kliničkog bolničkog centra Zagreb

85 16.07.2014 Rješenje o verifikaciji i dodjeli naziva "Referentni centar Ministarstva zdravlja za liječenje matičnim stanicama" Klinici za unutarnje bolesti Kliničkog bolničkog centra Zagreb

MINISTARSTVO ZDRAVLJA

1714

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, – Odluka Ustavnog suda Republike Hrvatske 70/12, 82/13, 159/13 i 22/14) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za unutarnje bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za liječenje matičnim stanicama« na vrijeme od pet godina.

2. Klinika za unutarnje bolesti Kliničkog bolničkog centra Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za liječenje matičnim stanicama«.

3. »Referentni centar Ministarstva zdravlja za liječenje matičnim stanicama« Klinike za unutarnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/17

Urbroj: 534-10-1-1-2/5-14-15

Zagreb, 8. srpnja 2014.

Ministar
Siniša Varga, dr. med. dent., v. r.

Rješenje, NN 85/2014-1714
## Rješenje o verifikaciji i dodjeli naziva "Referentni centar Ministarstva zdravlja za maligne bolesti tijela maternice, jajovoda i jajnika" Klinici za ginekologiju i porodništvo Kliničkog bolničkog centra Rijeka

### NN 85/2014 (16.7.2014.), Rješenje o verifikaciji i dodjeli naziva "Referentni centar Ministarstva zdravlja za maligne bolesti tijela maternice, jajovoda i jajnika" Klinici za ginekologiju i porodništvo Kliničkog bolničkog centra Rijeka

MINISTARSTVO ZDRAVLJA

1715

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, – Odluka Ustavnog suda Republike Hrvatske 70/12, 82/13, 159/13 i 22/14) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za ginekologiju i porodništvo Kliničkog bolničkog centra Rijeka, verificira se i dodjeljuje naziv »Referentni centar Ministarstva zdravlja za maligne bolesti tijela maternice, jajovoda i jajnika« na vrijeme od pet godina.

2. Klinika za ginekologiju i porodništvo Kliničkog bolničkog centra Rijeka, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za maligne bolesti tijela maternice, jajovoda i jajnika«.

3. »Referentni centar Ministarstva zdravlja za maligne bolesti tijela maternice, jajovoda i jajnika« Klinike za ginekologiju i porodništvo Kliničkog bolničkog centra Rijeka, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/24

Urbroj: 534-10-1-1-2/5-14-15

Zagreb, 8. srpnja 2014.

Ministar

Siniša Varga, dr. med. dent., v. r.

Rješenje, NN 85/2014-1715
## Rješenje o verifikaciji i dodjeli naziva "Referentni centar Ministarstva zdravlja za bolesti pankreato-bilijarnog kanalnog sustava" Klinici za unutarnje bolesti Kliničke bolnice Dubrava, Zagreb

### NN 85/2014 (16.7.2014.), Rješenje o verifikaciji i dodjeli naziva "Referentni centar Ministarstva zdravlja za bolesti pankreato-bilijarnog kanalnog sustava" Klinici za unutarnje bolesti Kliničke bolnice Dubrava, Zagreb

MINISTARSTVO ZDRAVLJA

1716

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, – Odluka Ustavnog suda Republike Hrvatske 70/12, 82/13, 159/13 i 22/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za unutarnje bolesti Kliničke bolnice Dubrava, Zagreb, verificira se i dodjeljuje naziv »Referentni centar Ministarstva zdravlja za bolesti pankreato-bilijarnog kanalnog sustava« na vrijeme od pet godina.

2. Klinika za unutarnje bolesti Kliničke bolnice Dubrava, Zagreb, dužna je do isteka pet godina podnijeti zahtjev za obnovu naziva »Referentni centar Ministarstva zdravlja za bolesti pankreato-bilijarnog kanalnog sustava«.

3. »Referentni centar Ministarstva zdravlja za bolesti pankreato-bilijarnog kanalnog sustava« Klinike za unutarnje bolesti Kliničke bolnice Dubrava, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/20

Urbroj: 534-10-1-1-2/5-14-17

Zagreb, 30. lipnja 2014.

Ministar

prim. Siniša Varga, dr. med. dent., v. r.

Rješenje, NN 85/2014-1716
## Odluka o imenovanju sudaca Vrhovnog suda Republike Hrvatske

### NN 85/2014 (16.7.2014.), Odluka o imenovanju sudaca Vrhovnog suda Republike Hrvatske

85 16.07.2014 Odluka o imenovanju sudaca Vrhovnog suda Republike Hrvatske

DRŽAVNO SUDBENO VIJEĆE

1717

Na temelju članka 55. stavak 2. i 3. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012 i 28/13 – dalje u tekstu ZDSV) Državno sudbeno vijeće (dalje u tekstu Vijeće), u sastavu Ranko Marijan, kao predsjednik Vijeća, te mr. sc. Dražen Jakovina, Tihana Cišper, Marko Rašo, Josip Leko, Marko Pribisalić, dr. sc. Marin Mrčela, Mijo Galiot i Davorin Mlakar, kao članovi Vijeća, na 109. sjednici, održanoj 26. lipnja 2014., donijelo je sljedeću

ODLUKU

O IMENOVANJU SUDACA

Za suce Vrhovnog suda Republike Hrvatske imenuju se

Željko Pajalić, sudac Županijskog suda u Zagrebu i

Bruno Franković, sudac Županijskog suda u Puli.

Imenovani kandidati stupit će na dužnost 1. rujna 2014.

Broj: IS-1/14

Zagreb, 26. lipnja 2014.

Predsjednik
Ranko Marijan, v. r.

Odluka, NN 85/2014-1717
## Plan prijma u državnu službu u Ured Pučkog pravobranitelja za 2014. godinu

### NN 85/2014 (16.7.2014.), Plan prijma u državnu službu u Ured Pučkog pravobranitelja za 2014. godinu

PUČKI PRAVOBRANITELJ

1718

Na temelju članka 43. stavka 2. točke c) Zakona o državnim službenicima (»Narodne novine«, br. 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13 i 38/13) uz prethodnu suglasnost Ministarstva financija klasa: 112-02/14-01/39, urbroj: 513-05-01-14-2 od 7. srpnja 2014., pučka pravobraniteljica donosi

PLAN PRIJMA

U DRŽAVNU SLUŽBU U URED PUČKOG PRAVOBRANITELJA ZA 2014. GODINU

I.

Ovim Planom prijma u državnu službu planira se prijam državnih službenika u Ured pučkog pravobranitelja za 2014. godinu.

II.

Plan prijma u državnu službu sadrži stvarno stanje popunjenosti radnih mjesta u Uredu pučkog pravobranitelja te potreban broj državnih službenika na neodređeno vrijeme za 2014. godinu.

III.

U Uredu pučkog pravobranitelja zaposleno je 29 državnih službenika i 1 namještenik na neodređeno vrijeme.

IV.

U Uredu pučkog pravobranitelja u tekućoj godini, sukladno predviđenim financijskim sredstvima u Državnom proračunu Republike Hrvatske za 2014. godinu i pribavljenoj suglasnosti Ministarstva financija, planira se prijam na neodređeno vrijeme:

– 4 službenika/službenice sa završenim preddiplomskim i diplomskim sveučilišnim studijem ili integriranim preddiplomskim i diplomski stručnim studijem ili specijalističkim diplomskim stručnim studijem.

– 1 službenik/službenice sa završenom srednjom stručnom spremom

V.

Na temelju ovog Plana prijma slobodna radna mjesta popunjavat će se putem javnog natječaja, internog oglasa ili putem premještaja iz drugih državnih tijela.

VI.

Plan prijma u državnu službu stupa na snagu danom donošenja, a objavljuje se u »Narodnim novinama« i na web-stranicama Pučkog pravobranitelja i Ministarstva uprave Republike Hrvatske.

Broj: P.P.U.- 29-01-340/14-4

Zagreb, 11. srpnja 2014.

Pučka pravobraniteljica

Lora Vidović, v. r.

85 16.07.2014 Plan prijma u državnu službu u Ured Pučkog pravobranitelja za 2014. godinu

Ostalo, NN 85/2014-1718
## III. Dodatak Kolektivnog ugovora društva Autocesta Rijeka - Zagreb, d.d.

### NN 85/2014 (16.7.2014.), III. Dodatak Kolektivnog ugovora društva Autocesta Rijeka - Zagreb, d.d.

KOLEKTIVNI UGOVORI

1721

Na temelju članka 255. Zakona o radu (»Narodne novine« broj 149/09, 61/11, 82/12 i 73/13) AUTOCESTA RIJEKA – ZAGREB d.d., Zagreb, Širolina 4 (u daljnjem tekstu: Poslodavac i/ili Društvo) i Nezavisni cestarski sindikat (u daljnjem tekstu: Sindikat) zaključili su 4. srpnja 2014. godine

III. DODATAK KOLEKTIVNOG UGOVORA DRUŠTVA AUTOCESTA RIJEKA – ZAGREB d.d.

Članak 1.

Ovim III. dodatkom Kolektivnog ugovora (u daljnjem tekstu: Dodatak) mijenja se Kolektivni ugovor Društva sklopljen 7. studenoga 2011. godine, izmijenjen i dopunjen Ugovorom o izmjenama i dopunama Kolektivnog ugovora od 29. studenog 2012. godine i II. Dodatkom Kolektivnog ugovora od 29. studenog 2013. godine s Ispravkom II. Dodatka Kolektivnog ugovora od 6. prosinca 2013. godine (u daljnjem tekstu: Kolektivni ugovor).

Članak 2.

Odredbe članka 59. Kolektivnog ugovora, Regres za godišnji odmor, ne primjenjuju se u 2014. godini.

Članak 3.

Odredbe članka 62. Kolektivnog ugovora, Jednokratni dodatak za božićne blagdane – božićnica, ne primjenjuju se u 2014. godini.

Članak 4.

Ostale odredbe Kolektivnog ugovora ostaju neizmijenjene.

Članak 5.

Ovaj Dodatak Kolektivnog ugovora stupa na snagu i primjenjuje se od dana potpisa obiju ugovornih strana.

Članak 6.

Ovaj Dodatak Kolektivnog ugovora sklapa se u sedam istovjetnih primjeraka, dva za poslodavca, dva za Sindikat, dva primjerka dostavljaju se Ministarstvu rada i mirovinskog sustava te jedan primjerak »Narodnim novinama«, službenom listu Republike Hrvatske radi objave.

Urbroj: 01-100-01- 1113/14

|  |  |
| --- | --- |
| Nezavisni cestarski sindikat | Autocesta Rijeka – Zagreb d.d. |
| Mijat Stanić, predsjednik, v. r. | Josip Šala, direktor Društva, v. r. |

Izmjene i dopune, NN 85/2014-1721
## Indeks proizvođačkih cijena industrijskih proizvoda na domaćem tržištu u lipnju 2014.

### NN 85/2014 (16.7.2014.), Indeks proizvođačkih cijena industrijskih proizvoda na domaćem tržištu u lipnju 2014.

DRŽAVNI ZAVOD ZA STATISTIKU

1722

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U LIPNJU 2014.

Indeks proizvođačkih cijena industrijskih proizvoda na domaćem tržištu u lipnju 2014. u odnosu na svibanj 2014. iznosi 99,8.

Klasa: 954-01/14-01/01

Urbroj: 555-06-03-03-14-07

Zagerb, 10. srpnja 2014.

Ravnatelj

Marko Krištof, v. r.

85 16.07.2014 Indeks proizvođačkih cijena industrijskih proizvoda na domaćem tržištu u lipnju 2014.

Ostalo, NN 85/2014-1722
## Rješenje o verifikaciji i dodjeli naziva "Referentni centar Ministarstva zdravlja za kronične rane" Klinici za kožne bolesti i spolne bolesti i Klinici za kirurgiju Kliničkog bolničkog centra "Sestre milosrdnice", Zagreb

### NN 86/2014 (18.7.2014.), Rješenje o verifikaciji i dodjeli naziva "Referentni centar Ministarstva zdravlja za kronične rane" Klinici za kožne bolesti i spolne bolesti i Klinici za kirurgiju Kliničkog bolničkog centra "Sestre milosrdnice", Zagreb

MINISTARSTVO ZDRAVLJA

1726

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12, 82/13, 159/13 i 22/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za kožne i spolne bolesti i Klinici za kirurgiju Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravlja za kronične rane« na vrijeme od pet godina.

2. Klinika za kožne i spolne bolesti i Klinika za kirurgiju Kliničkog bolničkog centra »Sestre milosrdnice«, Zagreb, dužne su do isteka pet godina podnijeti zahtjev za obnovu naziva »Referentni centar Ministarstva zdravlja za kronične rane«.

3. »Referentni centar Ministarstva zdravlja za kronične rane« Klinike za unutarnje bolesti Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/19

Urbroj: 534-10-1-1-2/5-14-13

Zagreb, 8. srpnja 2014.

Ministar

prim. Siniša Varga, dr. med. dent., v. r.

Rješenje, NN 86/2014-1726
## Rješenje o verifikaciji i dodjeli naziva "Referentni centar Ministarstva zdravlja za farmakoepidemiologiju" Zavodu za javno zdravstvo "Dr. Andrija Štampar", Zagreb

### NN 86/2014 (18.7.2014.), Rješenje o verifikaciji i dodjeli naziva "Referentni centar Ministarstva zdravlja za farmakoepidemiologiju" Zavodu za javno zdravstvo "Dr. Andrija Štampar", Zagreb

MINISTARSTVO ZDRAVLJA

1727

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12, 82/13, 159/13 i 22/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za javno zdravstvo »Dr. Andrija Štampar«, Zagreb, verificira se i dodjeljuje naziv »Referentni centar Ministarstva zdravlja za farmakoepidemiologiju« na vrijeme od pet godina.

2. Zavod za javno zdravstvo »Dr. Andrija Štampar«, Zagreb, dužan je do isteka pet godina podnijeti zahtjev za obnovu naziva »Referentni centar Ministarstva zdravlja za farmakoepidemiologiju«.

3. »Referentni centar Ministarstva zdravlja za farmakoepidemiologiju« Zavoda za javno zdravstvo »Dr. Andrija Štampar«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/21

Urbroj: 534-10-1-1-2/5-14-12

Zagreb, 8. srpnja 2014.

Ministar

prim. Siniša Varga, dr. med. dent., v. r.

Rješenje, NN 86/2014-1727
## Rješenje o dodjeli naziva "Referentni centar Ministarstva zdravlja za bjesnoću" Zavodu za javno zdravstvo "Dr. Andrija Štampar", Zagreb

### NN 86/2014 (18.7.2014.), Rješenje o dodjeli naziva "Referentni centar Ministarstva zdravlja za bjesnoću" Zavodu za javno zdravstvo "Dr. Andrija Štampar", Zagreb

MINISTARSTVO ZDRAVLJA

1728

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj: 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12, 82/13, 159/13 i 22/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za javno zdravstvo »Dr. Andrija Štampar« Zagreb, dodjeljuje se naziv »Referentni centar Ministarstva zdravlja za bjesnoću« na vrijeme od pet godina.

2. Zavod za javno zdravstvo »Dr. Andrija Štampar« Zagreb, dužan je do isteka pet godina od dodjele naziva podnijeti zahtjev za obnovu naziva »Referentni centar Ministarstva zdravlja za bjesnoću«.

3. »Referentni centar Ministarstva zdravlja za bjesnoću« Zavoda za javno zdravstvo »Dr. Andrija Štampar« Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/27

Urbroj: 534-10-1-1-2/5-14-19

Zagreb, 8. srpnja 2014.

Ministar

prim. Siniša Varga, dr. med. dent., v. r.

Rješenje, NN 86/2014-1728
## Rješenje o dodjeli naziva "Referentni centar Ministarstva zdravlja za glomerulo-tuburalne bolesti bubrega" Zavodu za nefrologiju i arteriijsku hipertenziju Klinike za unutarnje bolesti Kliničkog bolničkog centra Zagreb

### NN 86/2014 (18.7.2014.), Rješenje o dodjeli naziva "Referentni centar Ministarstva zdravlja za glomerulo-tuburalne bolesti bubrega" Zavodu za nefrologiju i arteriijsku hipertenziju Klinike za unutarnje bolesti Kliničkog bolničkog centra Zagreb

MINISTARSTVO ZDRAVLJA

1729

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12, 82/13, 159/13 i 22/14) na prijedlog Nacionalnog zdravstvenog vijeća Ministarstva zdravlja te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Zavodu za nefrologiju i arterijsku hipertenziju Klinike za unutarnje bolesti Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravlja za glomerulo-tubularne bolesti bubrega« na vrijeme od pet godina.

2. Zavod za nefrologiju i arterijsku hipertenziju Klinike za unutarnje bolesti Kliničkog bolničkog centra Zagreb, dužan je do isteka pet godina podnijeti zahtjev za obnovu naziva »Referentni centar Ministarstva zdravlja za glomerulo-tubularne bolesti bubrega«.

3. »Referentni centar Ministarstva zdravlja za glomerulo-tubularne bolesti bubrega« Zavoda za nefrologiju i arterijsku hipertenziju Klinike za unutarnje bolesti Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/22

Urbroj: 534-10-1-1-2/5-14-14

Zagreb, 8. srpnja 2014.

Ministar

prim. Siniša Varga, dr. med. dent., v. r.

Rješenje, NN 86/2014-1729
## Ispravak Ugovora između Vlade Republike Hrvatske i Islamske zajednice u Hrvatskoj o pitanjima od zajedničkog interesa

### NN 86/2014 (18.7.2014.), Ispravak Ugovora između Vlade Republike Hrvatske i Islamske zajednice u Hrvatskoj o pitanjima od zajedničkog interesa

NARODNE NOVINE

1741

Nakon uspoređivanja s izvornim tekstom Ugovora između Vlade Republike Hrvatske i Islamske zajednice u Hrvatskoj o pitanjima od zajedničkog interesa, objavljenom u »Narodnim novinama« broj 196/2003 od 15. prosinca 2003. godine, utvrđene su tiskarske pogreške, te se daje sljedeći

ISPRAVAK

UGOVORA IZMEĐU VLADE REPUBLIKE HRVATSKE I ISLAMSKE ZAJEDNICE U HRVATSKOJ O PITANJIMA OD ZAJEDNIČKOG INTERESA

U uvodnom dijelu Ugovora, alineji 3. umjesto riječi: »zsjednice« treba stajati riječ: »zajednice«,

u članku 2. stavku 1. iza riječi: »zajednica« briše se jedno slovo »u«,

u članku 7. stavku 1. umjesto riječi: »Islamska zajednica« trebaju stajati riječi: »Islamskoj zajednici«, a u stavku 2. iza riječi: »članka 19. stavka 1.« treba stajati zarez i riječi: » članka 21. stavka 1.«,

u članku 10. stavku 2. umjesto riječi: »obavezan« treba stajati riječ: »obvezan«, a u stavku 7. umjesto riječi: »pravoslavnog« treba stajati riječ: »islamskog«,

u članku 12. stavku 2. umjesto riječi: »nedostataka« treba stajati riječ: »nedostatka«,

u članku 14. iza riječi: »Članak« briše se točka, a u stavku 1. umjesto riječi: »tim« treba stajati riječ: »time«,

u članku 17. stavku 1. umjesto riječi: »Policije« i »Policiji« trebaju stajati riječi: »policije« i »policiji«,

u članku 23. stavku 2. umjesto riječi: »ovlaštenom« treba stajati riječ: »ovlaštenome«, umjesto riječi: »koje« treba stajati riječ: »koji«, a u stavcima 3. 5. i 6. umjesto riječi: »ovoga« treba stajati riječ: »ovog«,

u članku 24. stavku 1.umjesto oznake: »e)« treba stajati oznaka: »a/«, umjesto oznake: »f)« treba stajati oznaka: »b/« te se u tekstu uz tu oznaku briše riječ » pitanja«, umjesto oznake: »g)« treba stajati oznaka: »c/«, a umjesto oznake: » h)« trebaju stajati oznake: »d/«,

u stavku 2. članka 24. umjesto riječi: »Povjerenstvo« treba stajati riječ: »Povjerenstva«.

Urbroj: 50501-5/2-14

Zagreb, 14. srpnja 2014.

Glavna urednica

Zdenka Pogarčić, v. r.

86 18.07.2014 Ispravak Ugovora između Vlade Republike Hrvatske i Islamske zajednice u Hrvatskoj o pitanjima od zajedničkog interesa

86 18.07.2014 Ispravak Ugovora između Vlade Republike Hrvatske i Islamske zajednice u Hrvatskoj o pitanjima od zajedničkog interesa

Ostalo, NN 86/2014-1741
## Odluka o dodjeli odlikovanja Reda kneza Branimira s ogrlicom general-pukovniku Mirku (Ivan) Šundovu

### NN 87/2014 (21.7.2014.), Odluka o dodjeli odlikovanja Reda kneza Branimira s ogrlicom general-pukovniku Mirku (Ivan) Šundovu

PREDSJEDNIK REPUBLIKE HRVATSKE

1742

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 11. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Branimira s ogrlicom za osobite zasluge stečene promicanjem međunarodnog položaja i ugleda Republike Hrvatske i njezina odnosa s drugim državama te uspješnu integraciju Oružanih snaga Republike Hrvatske u NATO sustav, odlikuje se

general-pukovnik MIRKO (Ivan) ŠUNDOV.

Klasa: 060-03/14-06/02

Urbroj: 71-03/3-14-01

Zagreb, 26. svibnja 2014.

Predsjednik

Republike Hrvatske

Ivo Josipović, v. r.

Odluka, NN 87/2014-1742